**LĪGUMS Nr. SKUS 461/19**

**„UPS bateriju nomaiņa”**

Rīgā 2019. gada 12.septembrī

**VSIA „Paula Stradiņa klīniskā universitātes slimnīca”**, reģistrācijas Nr.40003457109, kuru saskaņā ar statūtiem un 29.08.2018. valdes lēmumu Nr.81 (protokols Nr.30 p.1) “Par pilnvarojuma (paraksttiesību) piešķiršanu” pārstāv valdes locekle Ilze Kreicberga (turpmāk - Pasūtītājs) no vienas puses un

**SIA “Jumis HB”**, reģistrācijas Nr. 40003286924, kuru saskaņā ar statūtiempārstāv valdes priekšsēdētājs Sergejs Kostenko, (turpmāk – Izpildītājs), no otras puses, turpmāk abi kopā saukti – Puses, pamatojoties uz atklāta konkursa „UPS bateriju nomaiņa”, identifikācijas Nr. PSKUS 2019/101, rezultātiem, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs uzdod un Izpildītājs apņemas piegādāt Pasūtītājam jaunas un nelietotas akumulatoru baterijas Pasūtītāja norādītajā adresē un veikt nolietoto UPS iekārtu akumulatoru bateriju nomaiņu pret piegādātajām jaunajām un nelietotajām baterijām saskaņā ar Līguma noteikumiem, Tehnisko specifikāciju/Tehnisko piedāvājumu (1.pielikums) un Finanšu piedāvājumu (2. pielikums).
   2. Ja Izpildītājs objektīvu un pierādāmu apstākļu dēļ (pārtraukta preces ražošana un tml.) nevar pārdot kādu no Līguma 1.pielikumā minētajām precēm, Izpildītājs ir tiesīgs piedāvāt Pasūtītājam preci ar tādiem pašiem vai labākiem tehniskajiem parametriem, nepārsniedzot Līguma 2.pielikumā noteikto attiecīgās preces cenu, to rakstiski saskaņojot ar Pasūtītāja pilnvaroto pārstāvi.
2. **Līguma summa un norēķinu kārtība**
   1. Līguma kopējā summa Līguma darbības laikā nevar pārsniegt EUR 80 000,00 (astoņdesmit tūkstoši *euro* 00 centi) bez pievienotās vērtības nodokļa normatīvajos aktos noteiktajā apmērā (turpmāk – PVN). PVN Izpildītājs aprēķina un iekļauj rēķinos atbilstoši Pievienotās vērtības nodokļa likuma nodokļa procenta likmēm un noteikumiem.
   2. Izpildītājs pēc Pasūtītāja pieprasījuma piegādā preci un veic nomaiņu saskaņā ar Līguma 2.pielikumā norādītajām vienību cenām. Līguma 2.pielikumā norādītās vienību cenas ietver visus izdevumus un izmaksas, kas saistītas ar Līgumā noteikto saistību pilnīgu un kvalitatīvu izpildi, tajā skaitā jebkādi piemērojamie nodokļi (izņemot PVN) un nodevas, kā arī visi iespējamie riski, kas saistīti ar tirgus cenu svārstībām. Līguma 2.pielikumā norādītās vienību cenas nevar paaugstināties Līguma darbības laikā.
   3. Ja Pasūtītājam ir nepieciešamas tādas UPS baterijas, kas nav norādītas Līguma 1.pielikumā, tad tās var pasūtīt tādā apmērā, kas nepārsniedz 10% no Līguma kopējās summas. Līguma 1.pielikumā neiekļauto UPS bateriju cenas tiek atsevišķi saskaņotas ar Pasūtītāju, nepārsniedzot vidējās tirgus cenas Latvijas Republikā.
   4. Ja Izpildītājs var piedāvāt UPS baterijas par zemāku cenu vai Latvijas Republikas teritorijā tiek pārdotas Izpildītāja piedāvātās UPS baterijas par zemāku cenu kā norādīts Līguma 1.pielikumā, Izpildītājs piegādā preci par samazināto cenu.
   5. Pasūtītājs veic samaksu par UPS bateriju piegādi un nomaiņu 30 (trīsdesmit) dienu laikā pēc Līguma noteikumiem atbilstoša nodošanas – pieņemšanas akta abpusējas parakstīšanas dienas, pārskaitot rēķinā norādīto naudas summu uz Līgumā norādīto Izpildītāja bankas norēķina kontu.
   6. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Slimnīcas/Pasūtītāja elektronisko pasta adresi: [rekini@stradini.lv](mailto:rekini@stradini.lv).
   7. Ja Izpildītāja iesniegtajā rēķinā nav norādīts preču/darbu nosaukums, cena un Pasūtītāja Līguma numurs, Pasūtītājs neveic rēķina apmaksu, bet informē Izpildītāju par Līguma noteikumiem neatbilstoša rēķina iesniegšanu. Izpildītājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
   8. Par apmaksas dienu tiek uzskatīta diena, kurā Pasūtītājs ir veicis pārskaitījumu uz Izpildītāja norādīto bankas kontu.
3. **UPS bateriju piegādes un nomaiņas sniegšanas kārtība**
   1. Pasūtītājs pasūta UPS baterijas pēc nepieciešamības, nosūtot pieprasījumu uz Izpildītāja pilnvarotās personas e-pastu.
   2. Izpildītājs veic UPS bateriju piegādi un nomaiņu ne vēlāk kā 3 (trīs) nedēļu laikā no Līguma noslēgšanas dienas un/vai Pasūtītāja pieprasījuma nosūtīšanas dienas. Pusēm vienojoties, var tikt noteikts cits Preču piegādes termiņš.
   3. Līguma izpildes vieta: VSIA “Paula Stradiņa klīniskā universitātes slimnīca” (turpmāk – Objekts), Pilsoņu ielā 13, Rīgā. Darba laiks darba dienās no plkst. 08:30 līdz plkst. 16:30. UPS bateriju piegādes un nomaiņas laiks jāsaskaņo ar Pasūtītāja pārstāvi.
   4. Izpildītājs piegādā UPS baterijas un veic to nomaiņu, izmantojot savu transportu un darbaspēku.
   5. Pēc UPS bateriju piegādes un nomaiņas pabeigšanas Izpildītājs informē Pasūtītāju un iesniedz Pasūtītājam akumulatoru bateriju garantiju apliecinošu dokumentu un nodošanas un pieņemšanas aktu.
   6. Pasūtītājs 2 (divu) darba dienu laikā izskata iesniegtos dokumentus. Ja sniegtā piegāde un nomaiņa atbilst Līguma, Tehniskās specifikācijas un Pasūtītāja pieprasījuma prasībām, tad Pasūtītājs paraksta nodošanas un pieņemšanas aktu un akta vienu eksemplāru izsniedz Izpildītājam.
   7. Ja iesniegtie dokumenti vai veiktā piegāde un nomaiņa neatbilst Līgumā noteiktajām prasībām, tad Pasūtītājs atgriežot Izpildītājam nodošanas un pieņemšanas aktu, kā arī iesniedz rakstisku pretenziju par trūkumiem.
   8. Ja Pasūtītājs ir konstatējis Līguma 3.7.punktā norādīto, tad Izpildītājam par saviem līdzekļiem ir jānovērš pretenzijā norādītie trūkumi.
   9. Darbos vai dokumentācijā konstatēto trūkumu novēršana nepagarina Līguma izpildes termiņu.
   10. Pilnīgu Līgumā noteikto izpildi apliecina Pušu parakstīts nodošanas un pieņemšanas akts.
   11. Pasūtītāja pieprasījumā minētais izpildes termiņš var tikt pagarināts ar Pasūtītāja pilnvarotās personas saskaņojumu, ja Pasūtītāja pieprasījumā paredzēto saistību izpilde tiek aizkavēta Pasūtītāja rīcības dēļ, par laika periodu, par kādu tiek aizkavēta Pasūtītāja pieprasījumā paredzēto saistību izpilde.
4. **Pušu tiesības un pienākumi**
   1. Izpildītāja pienākumi:
      1. izpildīt visu attiecīgajā Pasūtītāja pieprasījumā norādīto apjomu ar saviem darba rīkiem, resursiem, ierīcēm un darbaspēku, ievērojot Tehniskajā specifikācijā noteiktās prasības akumulatoru baterijām, vienlaikus iesniedzot Pasūtītājam Tehniskajā specifikācijā noteikto akumulatoru bateriju garantiju apliecinošu dokumentu;
      2. pirms UPS bateriju piegādes un nomaiņas uzsākšanas, saskaņot ar Pasūtītāju darba organizācijas jautājumus un veicamo darbu veikšanas laikus. Pasūtītāja sniegtais saskaņojums par darba organizācijas jautājumiem, neatbrīvo Izpildītāju no atbildības par piemērotu darba metožu izvēli;
      3. nodrošināt, ka Līguma izpildē piedalās kvalificēts un pieredzējis personāls, kas ir atbilstoši kvalificēti, pieredzējuši un apmācīti veikt Tehniskajā specifikācijā uzrādīto ražotāju UPS iekārtu akumulatoru bateriju nomaiņu vai speciālisti, kas nomainīti Līgumā norādītajā kārtībā;
      4. nodrošināt, ka vismaz vienam Izpildītāja speciālistam, kas piedalās Līguma izpildē, visā Līguma darbības laikā ir vismaz Bz elektrodrošības grupa, atbilstoši Ministru kabineta 2013.gada 8.oktobra noteikumiem Nr.1041 “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības”;
      5. veicot Līguma izpildi, pēc Pasūtītāja pārstāvja pieprasījuma Izpildītāja speciālistam uzrādīt kvalifikāciju apliecinošā dokumenta kopiju, kas apliecina, ka šī persona ir apmācīta veikt Tehniskajā specifikācijā uzrādīto ražotāju UPS iekārtu akumulatoru bateriju nomaiņu;
      6. nodrošināt, ka Izpildītāja rīcībā visā Līguma darbības laikā ir tehniskais aprīkojums (verificēti mēraparāti, ne mazāk kā 2 gab. multimetri un 2. gab temperatūras mērierīces, licencēta programmatūra u.c.), lai veiktu visu Tehniskajā specifikācijā minēto darbu izpildi;
      7. atbildēt par precīzu darbu tehnoloģijas izvēli, saderīgu materiālu, darbarīku un mehānismu pielietošanu un jebkuru neprecizitāti izlabot uz sava rēķina;
      8. veicot jauno akumulatoru bateriju piegādi, nodrošināt nolietoto UPS akumulatoru bateriju transportēšanu uz atkritumu savākšanas vietu un to utilizāciju;
      9. veicot akumulatoru bateriju nomaiņu, veikt attiecīgās iekārtas ieregulēšanu un testēšanu;
      10. par saviem līdzekļiem novērst īpašuma zudumu, bojājumu vai iznīcināšanu objektā, ja zaudējums radies Izpildītāja, tā darbinieka vai apakšuzņēmēju darbības vai bezdarbības rezultātā;
      11. par akumulatoru bateriju utilizāciju sastādīt bīstamo atkritumu savākšanas un uzskaites aktu;
      12. nekavējoties ziņot Pasūtītājam par tādiem apstākļiem, kas var ietekmēt un/vai aizkavēt Līguma izpildes termiņus, pasliktināt kvalitāti, vai kā citādi negatīvi ietekmēt Līguma izpildi un objektu;
      13. Līguma izpildes laikā nodrošināt Pasūtītāja pārstāvjiem iespēju pārbaudīt jebkuru Līguma izpildes gaitu;
      14. Līguma izpildē ievērot Latvijas Republikā spēkā esošos normatīvos aktus. Visiem Izpildītāja izmantotajiem materiāliem ir jāatbilst Latvijas Republikā spēkā esošiem standartiem un/ vai Eiropas Savienības standartiem;
      15. Atbildēt par darba drošības, darba aizsardzības un ugunsdrošības pasākumu veikšanu, kā arī par objekta lietotāja iekšējās kārtības noteikumu un apsardzes noteikumu ievērošanu visā līguma darbības laikā. Izpildītājs ir atbildīgs par jebkādām sekām, kuras var rasties šajā Līguma punktā minēto pienākumu nepienācīgas vai nekvalitatīvas izpildes rezultātā;
      16. nodrošināt kārtību un tīrību objektā, pastāvīgi izvākt no objekta Līguma izpildes laikā radušos atkritumus. Izpildītājs ir atbildīgs par radušo atkritumu nogādāšanu uz attiecīgo atkritumu poligonu/izgāztuvi.
   2. Izpildītāja tiesības:
      1. saņemt Līguma izpildei nepieciešamo informāciju, tajā skaitā objekta lietotāja iekšējās kārtības noteikumus un apsardzes noteikumus un dokumentāciju no Pasūtītāja;
      2. saņemt Līgumā noteikto samaksu par pienācīgu izpildi atbilstoši Līguma noteikumiem;
      3. saņemt Līgumā noteikto līgumsodu par Pasūtītāja nepienācīgu līgumsaistību izpildi.
   3. Pasūtītāja pienākumi:
      1. veikt samaksu par Izpildītāja kvalitatīvi un atbilstoši Līgumam un Pasūtītāja pieprasījumam veikto piegādi un nomaiņu, saskaņā ar Līgumu;
      2. nodrošināt Izpildītājam piekļuvi objektam Līguma izpildei;
      3. norīkot objektā savu pilnvaroto pārstāvi, kurš pārbauda Līguma izpildi un veic uzraudzību, neiejaucoties Izpildītāja operatīvi saimnieciskajā darbībā. Pilnvarotais pārstāvis ir tiesīgs normatīvo aktu un/vai Līguma neievērošanas gadījumā apturēt Līguma izpildi līdz trūkumu/pārkāpumu novēršanai.
   4. Pasūtītāja tiesības:
      1. Pēc nepieciešamības nosūtīt Izpildītājam pieprasījumus. Pieprasījumā Pasūtītājs norāda vismaz sniegšanas termiņu, kas nevar būt garāks par 30 (trīsdesmit) darba dienām, objektu un akumulatoru, kuram veicama UPS baterijas nomaiņa vai piegādājamās akumulatora baterijas veids;
      2. pārbaudīt jebkurā laikā Līguma izpildi objektā;
      3. dot Izpildītājam norādījumus attiecībā uz Līguma izpildes kārtību. Pasūtītāja norādījumi Izpildītājam ir saistoši un obligāti pildāmi;
      4. saņemt Līgumā noteikto līgumsodu par Izpildītāja nepienācīgu līgumsaistību izpildi.
5. **GARANTIJAS**
   1. Garantijas laiks veiktajai UPS bateriju piegādei un nomaiņai tiek skaitīts no abu Pušu nodošanas un pieņemšanas akta parakstīšanas dienas:
      1. Izpildītāja piegādātajai akumulatora baterijai ne mazāk kā 24 (divdesmit četrus) mēnešus;
      2. Izpildītāja veiktajiem piegādātās akumulatora baterijas nomaiņas darbiem ne mazāk kā 24 (divdesmit četrus) mēnešus.
   2. Izpildītājsgarantiju apliecinošos dokumentus nodod Pasūtītājam vienlaicīgi ar nodošanas un pieņemšanas akta iesniegšanu, un Izpildītājs ir atbildīgs par to, lai Pasūtītājs tos varētu brīvi izmantot. Izpildītājanoteiktais garantijas termiņš nedrīkst būt īsāks un noteikumi sliktāki par tiem, ko nosaka vai piedāvā attiecīgo akumulatoru bateriju ražotājs (pārdevējs, piegādātājs).
   3. Līgumā noteiktās garantijas laikā, Izpildītāja pienākums ir Pasūtītāja norādītajos termiņos novērst Pasūtītāja konstatētos defektus un/ vai nepilnības un nodot veikto izpildi Pasūtītājam ar attiecīgu abu Pušu parakstītu defektu novēršanas aktu.
6. **APDROŠINĀŠANA**
   1. Izpildītājs apņemas ne vēlāk kā 5 (piecu) darba dienu laikā pēc Līguma spēkā stāšanās, bet pirms Līguma izpildes uzsākšanas, iesniegt Pasūtītājam Izpildītāja profesionālās civiltiesiskās atbildības apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, apliecinātas kopijas, uzrādot minēto dokumentu oriģinālus, kas apliecina šādas apdrošināšanas polises esamību:
      1. Izpildītāja civiltiesiskās atbildības apdrošināšanu ar kopējo atbildības limitu un atbildības limitu par katru gadījumu 80 000,00 EUR (astoņdesmit tūkstoši *euro* un 00 centi) un pašrisku ne lielāku kā 500,00 EUR (pieci simti *euro* 00 centi).
   2. Izpildītājs nodrošina Līguma 6.1.apakšpunktā minēto apdrošināšanu līdz Līguma darbības termiņa beigām.
   3. Izpildītāja civiltiesiskās atbildības apdrošināšanas polisē kā trešajai personai ir jābūt minētai – VSIA “Paula Stradiņa klīniskā universitātes slimnīca” un tai ir jābūt spēkā arī gadījumā, ja Izpildītājam ir pasludināta maksātnespēja vai Izpildītājs ir likvidēts.
   4. Izpildītājam ir pienākums iepriekš apdrošināšanas līguma un apdrošināšanas polises projektus saskaņot ar Pasūtītāju.
   5. Ja apdrošināšanas polisei Līguma 6.2.apakšpunktā minētajā laikā beidzas termiņš, Izpildītājs iesniedz Pasūtītajam jaunus tāda paša veida un satura Līguma 6.1.apakšpunktā noteiktos dokumentus ne vēlāk kā 10 (desmit) daba dienas pirms pirmās civiltiesiskās atbildības apdrošināšanas polises termiņa pēdējās dienas, uzrādot minēto dokumentu oriģinālus.
7. **PUŠU ATBILDĪBA UN LĪGUMSODS**
   1. Pusēm saskaņā ar Latvijas Republikas Civillikumu ir pienākums atlīdzināt otrai Pusei Līguma izpildes un garantijas laikā nodarītos tiešos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību, kas izpaužas kā ļauns nolūks vai rupja neuzmanība, un nodarītajiem zaudējumiem.
   2. Izpildītājs ir materiāli atbildīgs par īpašuma zudumu, bojājumu vai iznīcināšanu objektā, kā arī par visiem objekta lietotājam vai Pasūtītājam nodarītajiem zaudējumiem, ja zaudējums radies Izpildītāja, tā darbinieka vai apakšuzņēmēju darbības vai bezdarbības rezultātā.
   3. Ja Izpildītājs kavē Pasūtītāja pieprasījumā noteikto izpildes termiņu, Pasūtītājam ir tiesības pieprasīt no Izpildītāja līgumsoda samaksu 0,1% (nulle komats viena procenta) apmērā no attiecīgās baterijas vērtības saskaņā ar Finanšu piedāvājumā noteiktajām cenām par katru nokavēto attiecīgā termiņa izpildes dienu, bet ne vairāk kā 10% (desmit procenti) no galvenās saistības.
   4. Ja Izpildītājs kavē Līgumā noteiktajā kārtībā noteikto defektu un/ vai nepilnību novēršanas termiņu garantijas laikā, Pasūtītājam ir tiesības pieprasīt no Izpildītāja līgumsoda samaksu 70% (septiņdesmit procentu) apmērā no attiecīgās baterijas vērtības saskaņā ar Finanšu piedāvājumā noteiktajām cenām.
   5. Ja Izpildītājs nepilda kādu no Līguma noteikumiem, izņemot 7.3. un 7.4.apakšpunktā noteikto, Pasūtītājam ir tiesības pieprasīt no Izpildītāja līgumsodu 2% apmērā no attiecīgās vērtības saskaņā ar Finanšu piedāvājumā noteiktajām cenām par katru Izpildītāja saistības neizpildes vai nepienācīgas izpildes gadījumu.
   6. Ja Pasūtītājs savas vainas dēļ kavē Līgumā noteikto apmaksas termiņu, Izpildītājam ir tiesības pieprasīt no Pasūtītāja līgumsodu 0,1% (nulle komats viena procenta) apmērā no kavētā maksājuma summas, bet ne vairāk kā 10% (desmit procenti) no pamatparāda.
   7. Līgumsoda samaksa neatbrīvo Puses no Līguma saistību pilnīgas izpildes pienākuma.
8. **NEPĀVARAMA VARA**
   1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības rezultātā un, kas kavē vienu no Pusēm veikt kādu no Līgumā noteiktajiem pienākumiem un no Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas rīcības dēļ un, kas padara saistību izpildi ne tikai apgrūtinošu, bet neiespējamu. Puses tiek atbrīvotas no atbildības par pilnīgu vai daļēju Līguma noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā. Lai attiecīgā Puse tiktu atbrīvota no minētās Līguma saistību neizpildes, tai ir jāizdara viss nepieciešamais, lai pārvarētu nepārvaramās varas radītos Līguma izpildes šķēršļus. Šādi nepārvaramas varas apstākļi ietver šādas ārkārtas situācijas vai notikumus: dabas katastrofas, ugunsnelaime, plūdi, citas stihiskas nelaimes, sabiedriskie nemieri, bankroti, karš un kara darbība.
   2. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 5 (piecas) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu.
   3. Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem, katrai Pusei ir tiesības izbeigt Līgumu, sakarā ar tā izpildīšanas neiespējamību, par to rakstveidā brīdinot otru Pusi vismaz 15 (piecpadsmit) dienas iepriekš.
   4. Par nepārvaramu varu netiek uzskatīti Izpildītāja darbinieku darba strīdi vai streiki.
9. **STRĪDI**
   1. Visi strīdi, kas rodas Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no Līguma, tiks izšķirts Latvijas Republikas tiesā, piemērojot Latvijas Republikā spēkā esošos normatīvos aktus.
   2. Ja sakarā ar Līgumu vai to izpildi, kāda no Pusēm ir iesniegusi prasību tiesā, tas nav pamats Izpildītājam pārtraukt Līguma izpildi, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu.
10. **LĪGUMA SPĒKĀ STĀŠANĀS UN TERMIŅŠ**
    1. Līgums stājas spēkā pēc tā abpusējas parakstīšanas dienā un ir noslēgts uz laiku līdz Pušu saistību pilnīgai izpildei.
    2. Izpildītājs veic UPS bateriju piegādi un nomaiņu 24 (divdesmit četrus) mēnešus no Līguma spēkā stāšanās dienas vai līdz brīdim, kad ir izlietota Līguma 2.1.apakšpunktā minētā Līguma kopējā summa.
    3. Gadījumā, ja Līguma izpildes termiņš beidzas ātrāk nekā Līguma 2.1.punktā norādītā summa, Puses ir tiesīgas pagarināt Līguma termiņu abpusēji par to vienojoties un saskaņā ar Publisko iepirkumu likumu.
    4. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā.
    5. Pasūtītājam ir tiesības vienpusēji nekavējoties vienpusēji izbeigt Līgumu bez jebkāda zaudējumu atlīdzības pienākuma, ja:
       1. Izpildītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
       2. Pasūtītājs jau divas reizes ir iesniedzis Izpildītājam pretenziju saskaņā ar kādu no Līguma 7.punkta apakšpunktiem un ir konstatējis trešo Līguma noteikumu pārkāpumu, par ko Pasūtītājam ir tiesības pieprasīt līgumsoda samaksu.
       3. Izpildītājs nav iesniedzis Pasūtītājam kādu no Līguma 6.nodaļā noteiktajiem dokumentiem.
       4. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

10.6.Par Līguma vienpusēju izbeigšanu saskaņā ar Līguma 10.5. punktu Pasūtītājs paziņo Izpildītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.

10.6.Ja Pasūtītājam ir zudusi nepieciešamība saņemt UPS baterijas un to nomaiņu no Izpildītāja, Pasūtītājs ir tiesīgs vienpusēji izbeigt Līgumu informējot Izpildītāju rakstiski vismaz vienu mēnesi iepriekš.

* 1. Izpildītājam ir tiesības vienpusēji izbeigt Līgumu bez jebkāda zaudējumu atlīdzības pienākuma, ja Pasūtītājs savas darbības vai bezdarbības dēļ kavē Līguma 2.5.apakšpunktā noteikto samaksas termiņu ilgāk par 30 (trīsdesmit) dienām un minēto trūkumu nenovērš 10 (desmit) dienu laikā pēc Izpildītāja rakstveida brīdinājuma nosūtīšanas dienas Pasūtītājam.

1. **PUŠU PĀRSTĀVJI UN APAKŠUZŅĒMĒJI**
   1. Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nozīmē šādus pārstāvjus:
      1. Pasūtītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, nosūtīt pieprasījumus, pieprasīt no Izpildītāja informāciju, sniegt informāciju Izpildītājam, nodrošināt ar Līgumu saistītās dokumentācijas nodošanu/ pieņemšanu, nodrošināt līgumā noteikto preču piegādes un nomaiņas pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Līguma izpildes termiņus vai apjomus. Pasūtītāja kontaktpersona:\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_, tālruņa Nr. \_\_\_\_\_\_\_\_\_\_, mob. tālruņa Nr. \_\_\_\_\_\_\_\_\_\_\_.
      2. Izpildītāja pilnvarotā persona pilnībā pārzina Līguma noteikumus un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, pretenzijas, pieņemt darbus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Pasūtītāja informāciju, sniegt informāciju Pasūtītājam, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Līguma izpildes termiņus vai apjomus. Izpildītāja pilnvarotā persona: \_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_, mob. tālr. \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_.
   2. *Izpildītāji Līguma* *izpildē iesaista šādus apakšuzņēmējus (norāda, ja attiecināms).*
   3. Izpildītājs nav tiesīgs bez saskaņošanas ar Pasūtītāju veikt personāla vai apakšuzņēmēju nomaiņu, par kuru Izpildītājs sniedzis informāciju pasūtītājam un kura kvalifikācijas atbilstību izvirzītajām prasībām pasūtītājs ir vērtējis.
2. **CITI NOTEIKUMI**
   1. Visus strīdus un domstarpības Līguma izpildes gaitā Puses risina pārrunu ceļā, bet, ja vienošanās netiek panākta, tiesā Latvijas Republikā spēkā esošajos normatīvajos aktos noteiktajā kārtībā.
   2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   3. Ja kādai no Pusēm tiek būtiski mainīts juridiskais statuss, Pušu amatpersonu paraksta tiesības, īpašnieki, vadītāji vai kādi Līgumā minētie Pušu rekvizīti, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei septītajā darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā noteiktajām Pušu pilnvarotajām personām un to rekvizītiem.
   4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos vismaz 1 (vienu) mēnesi iepriekš.
   5. Par Līguma grozījumiem un papildinājumiem, izņemot Līgumā noteiktajos gadījumos, Puses vienojas rakstiski. Līguma grozījumi un papildinājumi ir Līguma neatņemama sastāvdaļa.
   6. Neviena no Pusēm nedrīkst nodot savas tiesības, kas saistītas ar Līgumu, trešajai personai bez otras Puses rakstiskas piekrišanas.
   7. Līgums sastādīts latviešu valodā 2 (divos) identiskos eksemplāros uz 8  
      (astoņām) lapām, no kuriem 1 (viens) eksemplārs glabājas pie Pasūtītāja, bet otrs – pie Izpildītāja. Abiem Līguma eksemplāriem ir vienāds juridiskais spēks.
   8. Līgumam tā noslēgšanas brīdī tiek pievienoti šādi pielikumi, kas ir neatņemamas tās sastāvdaļas:
      1. 1.pielikums – Tehniskā specifikācija/Tehniskais piedāvājums uz 6 (sešām) lapām;
      2. 2.pielikums - Finanšu piedāvājums uz 4 (četrām) lapām.
3. **Pušu rekvizīti un paraksti**

|  |  |  |  |
| --- | --- | --- | --- |
| **Pasūtītājs** | | **Izpildītājs** | |
| **VSIA „Paula Stradiņa klīniskā universitātes slimnīca”** | **SIA “Jumis HB”** | |
| Reģ. Nr.: 40003457109  Juridiskā adrese: Pilsoņu iela 13,Rīga,LV-1002, Latvija  Banka: Swedbank AS  Kods: HABALV22  Konta Nr.: LV74HABA0551027673367 | Reģ. Nr.40003286924  Adrese: Maskavas iela 81C-17,Rīga, LV-1003  Banka: AS Swedbank  Kods: HABALV22  Konta Nr. LV24HABA05510075714509 | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Kreicberga | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  S.Kostenko | |